Finn Fluge Pedersen

Finn Fluge Pedersen, senere kun Finn FlugeSide 170. Torgrim Titlestad: Peder Furubotn : Stalin midt i mot, Gyldendal 1977 (født 11. september 1904, død 23. april 1976) var en norsk politiker, hjemmehørende i Norges Kommunistiske Parti. 

Midt på 1920-tallet var Pedersen en av de unge partiet hadde stor tro på, og som ble gitt plass på Kominterns såkalte Lenin-skole i Moskva. Fra 1926 til 1928 var han MLS-student.Side 371. Ole Martin Rønning: Stalins elever, Universitetet i Oslo 2010 Da han kom tilbake til hjemlandet ble han høsten 1929 ansatt som distriktssekretær i NKP på VestlandetSide 228. Ole Martin Rønning: Stalins elever, Universitetet i Oslo 2010 og fikk en sentral rolle i partiet. I 1932 deltok han på den store, internasjonale antikrigskongressen i Amsterdam, som en av elleve norske delegater blant 2500 delegerte. Han var valgt av Antikrigskomiteen i Bergen.Side 64. Bjørn Erik Dokken: NKPs antikrigsarbeid 1923-1939, Universitetet i Oslo 2008 

I 1939 var Pedersen blitt formann for NKP lokaltSide 25. Torgrim Titlestad: Peder Furubotn : Stalin midt i mot, Gyldendal 1977 og satt i bystyret for NKP.Side 34. Torgrim Titlestad: Peder Furubotn : Stalin midt i mot, Gyldendal 1977 Pedersen var blant NKP-lederne på Vestlandet som ble arrestert av tyskerne i november 1940.Side 121. Torgrim Titlestad: Peder Furubotn : Stalin midt i mot, Gyldendal 1977«Vestlandet : Sterkt parti, store tap». Sidene 188-196. Birger Bakken, Reidar T. Larsen, Arne Jørgensen, Åge Fjeld: Død over de tyske okkupanter :  de norske kommunistenes motstandskamp 1940-1945, Informasjonsforlaget 1998 Han satt først i fangeleiren Ulven, der han som «stue-eldste» gjorde en stor innsats for å organisere og hjelpe med-fanger.«Fangeleiren Ulven 1942-43», beskrivelse på minne-nettside fra fanges pårørende Derfra ble han i mai 1943 transportert til Grini der han satt til freden kom. Han ble overført fra Grini til Bardufoss og var med å bygge Bardufoss flyplass og kom ikke tilbake til Bergen før 5. juni 1945.Side 555. Kristian Ottosen: Nordmenn i fangenskap 1940-1945, Universitetsforlaget, 2. utg. Oslo 2004 

Etter krigen sto han på NKPs lister ved stortingsvalget i 1945 og ble valgt som vararepresentant nr. 2 for Bergen i 1945 - 1949.«Pedersen, Finn Fluge», stortinget.no Også senere sto han på partiets stortingsvalgslister.Norges offisielle statistikk XII 68 : Stortingsvalget 1961 I årene 1946 til 1951 var han styreleder i Bergen og Omegn Boligbyggelag.

I 1947 holdt Pedersen talen da Minnesteinen på Værlandet ble avduket, til minne om nordmenn som ikke overlevde krigen.«Minnestein over falne - frå Værlandet og Bulandet», Fylkesarkivet, Sogn og Fjordane

Hans søster, Rodny Fluge Pedersen, var liksom broren aktiv i NKP, og gikk på Lenin-skolen i Moskva samtidig som ham (hun var KUNMZ-student 1927-1931). Hun ble senere gift med den sentrale svenske SKP-partifunksjonæren Gunnar Öhman, bosatte seg i Sverige og satt i to perioder i SKPs sentralledelse.Side 119. Ole Martin Rønning: Stalins elever, Universitetet i Oslo 2010

 Referanser 

 Eksterne lenker 
 Om Finn Fluge Pedersen på Stortingets nettsider

Kategori:Norges Kommunistiske Parti
Kategori:Fanger på Grini fangeleir